Näytetään blogin kirjoitukset, joissa aiheena on amerikkalainen jalkapallo.
Onko tuomari “onnistunut” koskaan maalinteossa? 1
135pixels / Fotolia
KYSYMYS: Onko missään lajissa tuomari tehnyt maalia?
VASTAUS: Kyllä tätä harvinaista herkkua on vuosien varrella nähty ja muutamassa lajista löytyy ihan kuvamateriaalia. Käydään maalitykki-tuomareiden kimppuun.
Pikku-nassikoiden jenkkifutis matsissa nähtiin harvinaisuus. Midland Lee -joukkueen potkaisija hoiti omalle jengilleen hieman erikoisella tavalla lisäpisteen. Potku jää hivenen matalaksi, mutta lähtee kuitenkin maalia kohden. Tuomarin pärstä sattuu olemaan mukavasti kohdallaan, josta pallo pomppaa hienosti riman paremmalle puolelle. Tuomari, kädet ylös, se on maali!
Toinen tuomarin tekemä maali tulee jalkapallokentiltä. Turkin ylimmällä sarjatasolla nähtiin kaudella 1986-87 hieno voittomaali ottelun yliajalla. Ottelussa kohtasivat Ankaraguru ja Besiktas, jotka tahkosivat pitkään nollaa nollaa, kunnes esiin asteli ottelun ratkaisija. Ottelun viime hetkillä kotijoukkue saa kulmapotkun. Pallo käyttäytyy kuin flipperissä, kimpoillen pelaajasta toiselle ja lopuksi tuomarin selkään, mistä pallo painuu verkon perukoille asti. Tuomari näyttää heti maalia ja lähtee juoksemaan keskiympyrää kohden, ehkä samalla yrittäen tuulettaa hienoa ohjaustaan. En ole eläissäni nähnyt tuomarin seisovan kulmapotkussa viiden metrin päässä maalista ja vielä kirjaimellisesti maalin edessä. Hieno voittomaali.
Vaikka molemmissa tilanteissa tuomari on selvä maalintekijä, ei tuomaria sentään voida merkitä maalintekijäksi ottelun pöytäkirjaan, vaan viimeiseksi koskenut pelaaja on virallinen maalintekijä.
Ankaraguru
tuomarin maali
Tuulennopea rugbyn seuraava supertähti
KYSYMYS: Onko Carlin Isles rugbyn seuraava supertähti?
VASTAUS: Kyllä, ellei ole jo sitä. Yhdysvalloissa rugby on ainakin saanut enemmän uutistilaa Carlin Islesin myötä. Lahjakas ja nopea Isles saa vastustajan näyttämään todella huonolta, jos laitakiituri saa vähänkin siimaa vastapuolen kaveriin. Parhaimmillaan Islesin työskentely näyttää siltä kuin hän olisi eri liigasta.
Isles on yhdysvaltalainen rugbynpelaaja, joka pelaa Glasgow Warriorsissa Skotlannissa Pro12-liigaa. Nopeutensa ansiosta Islesin pelipaikka on laitajuoksija eli wing.
Pienikokoisen rugbypelaajan suurin vahvuus on hänen loistava juoksunopeutensa. Entisen yleisurheilijan ennätys pikajuoksun 100 metrillä on 10.24 sekuntia. Ennen Rugby-ammattilaisuutta Isles harrasti yliopistossaan (Jackson High School) 100 metriä, 200 metriä ja pituushyppyä ja rikkoi koulunsa kaikki ennätykset. Pallotuntuma tuli kouluaikaan tutuksi amerikkalaisen jalkapallon parissa, niin lukioaikana kuin yliopistossa. Isles teki vuonna 2013 sopimuksen NFL-liigan Detroit Lionsin kanssa, ja liittyi seuran harjoitusrinkiin. Taidot eivät riittäneet jenkkifudikseen ja sopimus purettiin 2014, ja siitä lähtien raketti on panostanut rugbyyn ja Glasgow Warriorsiin.
Normirugbyn lisäksi jenkkiylpeys on pelannut rugbyn sevens-pelimuotoa, jossa laiturin nopeus pääsee enemmän esiin, kun kentällä on enemmän tilaa. Rugby sevens muoto debytoi myös olympiatasolla vuoden 2016 kesäolympialaisissa Rio de Janeirossa, ja voin sanoa, että jos mies on vain kunnossa kisojen aikaan, jälki on tuhoisaa. USA voitti ensimmäistä kertaa Englannissa järjestetyn sevens-turnauksen. Välierissä kaatui isäntämaa Englanti selvin luvuin 43-12 ja finaalissa Australia 45-22. Turnauksen suurin tähti oli Carlin Isles, joka on luultavammin rugby-historian nopein pelaaja.
Loppuun vielä Islerin pari murskaavaa maali Lontoon 7 turnauksesta.
Urheilijain pahimmat aivopierut – pelaa loppuun asti poika!
KYSYMYS: Kuka urheilija on pahin showboattaaja eli leveilijä?
VASTAUS: On useita tapoja tyriä hommat urheilussa. Jos vain yrittää kaikkensa, saa yleensä joukkuekavereiden ja katsojien edessä synninpäästön. Mikäli urheilija kuitenkin tulee ylimielisyyttään tyrineeksi omat ja joukkueen asiat, on hän aivan valtava aasi. Tässä Tuomarin tarkkaan valikoima katras kavioeläimiä.
3. Rugby-7:n eli 15 pelaajan sijaan seitsemällä pelatun rugbyn maailmanmestaruussarjassa nähtiin lokakuun toisena viikonloppuna esimerkillistä perseilyä. Fidžin Semi Kunatani pääsi juoksemaan maalialueelle ottelun Skotlantia vastaan ollessa vielä tasatilanteessa 0–0. Kunatani ei turhaan kiirehtinyt lyömään palloa maahan ja Skotlannin Lee Jones taklasi urpon. Nam. Fidži valitettavasti voitti lopulta 33:lla pisteellä.
2. Nykyään Washingtonissa pelaava laitahyökkääjä Desean Jackson on tehnyt hienon ja värikkään uran jenkkifutiskentillä. Parhaiten hänet muistetaan kuitenkin ennenaikaisista tuuletteluistaan, joita on sattunut uran varrelle useampiakin. Philadelphiassa Jackson ei lähtenyt tulokaskaudellaan turhia nöyristelemään. Videolla näkyvä suoritus olisi voinut olla hänen NFL-uransa ensimmäinen touchdown, mutta pallo poltti näpeissä. Eagles hävisi pelin nhttp://www.youtube.com/watch?v=IxZPGRNv2lE eljällä; pisteellä.
1. Nykyisin 19-vuotias jamaikalainen 200 metrin pikajuoksija Jevaughn Minzie koetti vuoden 2011 Karibian junioreiden mestaruuskisoissa imitoida Usain Boltin maalisuoratuuletusta Pekingin olympialaisista. Samalla sekunnilla kun Minzie levitti kädet ja alkoi vilkuilla olkansa yli, trinidadilainen Machel Cedenio tuli ohi ja vei mestaruuden spedeilijän nenän edestä. Hoppee oli tällä kertaa häppee.
leveilijä
20.9.2014 09:57
Autistisen korisfanin tähtihetkestä saisi parhaan sporttileffan 2
KYSYMYS: Miksi urheiluleffat on niin surkeita?
VASTAUS: Ei kaikki. Esimerkiksi nyrkkeilijöistä on saatu aikaiseksi muutama erinomainen leffa, näistä mainittakoon Kuin raivo härkä (1980) ja Million Dollar Baby (2004). Turpaanvedon maisemissa liikkuu myös Mickey Rourken luonneroolin ansiosta huipputasolle nouseva The Wrestler - Painija (2008). Eivätkä kaikki Rockytkään aivan surkeita ole. Lätkäleffoista ikivihreä Lämäri (1977) puolustaa paikkaansa.
Monet urheiluleffoista jakavat mielipiteitä. Michael Jordanin tähdittämä Space Jam toimii nuoremmalle väelle, mutta Tuomarin on vaikea saada leffasta enää paljoakaan irti. Toisille tositapahtumiin perustuva kelkkailuelokuva Cool Runnings, joka kertoo Jamaikan kelkkajoukkueen matkasta Calgaryn vuoden 1988 olympialaiseen, antaa paljon, toisille se on täysi vitsi. Huumoripitoisten sporttileffojen genre on vaikea. Mielipiteet jakaantuvat myös ABA-korisliigan meininkiä kuvaavan Semi-Pron kohdalla. Ne, joille Will Ferrell on komediajumala, nauttivat leffasta, mutta puhtaasti elokuvallisilla ansioilla se ei pitkälle pötki.
Sporttileffoja löytyy paljon ja omia aukkoja voi lähteä täyttämään esimerkiksi tämän top100-listan kautta.
Tuomarilla olisi muutama idea Hollywoodin tuottajille. Jos haetaan koskettavaa tarinaa, kannattaisi työn alle ottaa elokuva Jason McElwainista. Autistina syntynyt McElwain oli Greece Athena High Schoolin suurin fani. Pitkään McElwain saattoi vain haaveilla paikasta joukkueen riveissä. Seniorivuotenaan hän kuitenkin koki valtavan yllätyksen, kun valmentaja Jim Johnson antoi hänelle pelipaidan ja otti hänet vaihtopenkille. Neljä minuuttia ennen ottelun loppua McElwain, lempinimeltään J-Mac, heitettiin kentälle. Parin ohiheiton jälkeen J-Mac sai sihdin kohdalleen ja upotti kuusi kolmosta. Kun summeri soi, fanit ryntäsivät kentälle juhlimaan erikoista sankariaan. Siitä tarinasta saisi taatusti koskettavan elokuvan.
Toinen ehdotus on upea tarina tasa-arvosta. San Fransisco Donsin jenkkifutisjoukkue olisi päässyt yliopistosarjan loppupeleihin yhdellä ehdolla: heidän olisi pitänyt jättää kaksi afroamerikkalaista pelaajaansa kotiin. Joukkueen yksimielinen päätös oli jättää kinkerit väliin. Samalla he asettivat uuden suvaitsevaisuuden tason, joka nopeutti mustien pelaajien tasa-arvoistumista Yhdysvalloissa.
Mikä ihmeen alusvaateliiga?
KYSYMYS: Näin videon, jossa naiset pelaavat vähissä vaatteissa jenkkifutista. Mistä ihmeestä siinä on kyse?
VASTAUS: Arvon kysyjä, olet ajautunut urheilun viihteen äärimuotojen pariin. Olet löytänyt “alusvaateliigan” (Lingerie Football). Laji on ymmärrettävästi nopeiten kannattajamääriään kasvattavia lajeja jenkeissä.
Alun perin laji oli tarkoitettu NFL-otteluiden puoliajoille, mutta suosion kasvaessa sille perustettiin 2009 Lingerie Football -liiga, joka myöhemmin vaihtoi nimensä Legends Football Leagueksi. Onhan se nyt törkeää, että alusvaatteet mainitaan liigan nimessä, joten uudelleenbrändäys oli pakollista. Kaksinaismoraalin hengessä liiga kuitenkin edelleen tiedottaa tilastojen sijaan “kuumiimpien” pelaajien listoista ja antaa katsojille kotisivuillaan mahdollisuuden valita seurattava joukkue hiustenvärin perusteella.
alusvaateliiga